Nem szoktat le az e-cigi
2011. november 04. péntek, 17:28
A genfi egyetem kutatói szerint az elektromos cigaretta kétszer annyi nikotint juttat a szervezetbe, mint egy nikotintapasz. Ez a mennyiség a hagyományos cigarettákéval közel azonos, az e-cigi tehát mégsem segít a leszokásban.
Egy nemrég nyilvánosságra hozott kutatás eredménye szerint az elektromos cigaretták ugyanannyi nikotint juttatnak a szervezetbe, mint a normál cigaretta.
A genfi egyetem harminc dohányos tesztalannyal végzett kísérlete során azonos mennyiségű kotinin (a nikotin lebomlási terméke) halmozódott fel a résztvevők szervezetében, mint a hagyományos cigarettát szívó dohányosokéban. Ez az eredmény cáfolja a gyártók azon állítását, amely szerint az e-cigi segítheti használóit a dohányzásról való leszokásban.
Jean-Francois Etter genfi szakértő szerint a korábbi vizsgálatok félrevezetőek voltak, mivel gyakorlatlan dohányosokon végezték el őket, akiknek csak rövid ideig kellett kipróbálniuk az elektromos cigarettát.
Forrás: http://index.hu/tudomany/2011/11/02/az_elektromos_cigarettakkal_is_sok_nikotin_jut_a_szervezetbe/
Módosítás dátuma: 2011. november 04. péntek, 17:31